मिसाल के तौर पर नीरव मोदी के परिवार से जुड़ी न्यूयॉर्क की इकाई एसडीसी डिजाइंस के मैनेजर श्रीधर कृष्णन ने 4 फरवरी 2013 को अपने पर्सनल ईमेल का इस्तेमाल करते हुए भंसाली और मोदी के फर्म पार्टनर हेमंत भट्ट को मेल भेजी थी. कृष्णन ने भट्ट और भंसाली से कहा था कि 'आपको आज यूनिवर्सल एफजेडई में 14 लाख मिल जाएंगे. कृप्या यह रकम ए जैफे को ट्रांसफर कर दें.' दो दिनों के बाद भट्ट ने यूनिवर्सल को फंड मिलने और 5 फरवरी 2013 को 'एंपायर' द्वारा ए जैफे को 13,91,570 डॉलर के भुगतान के बारे में पुष्टि की. ऐसा लगता है कि 'एंपायर' का जिक्र एंपायर जेम्स के सिलसिले में किया गया है. एंपायर जेम्स एक और इकाई थी, जिसकी तरफ से भट्ट द्वारा सौदों को अंजाम दिया जाता था.